מסלול אלונים מציע תואר ראשון ושני בהנדסת נתונים ומידע בטכניון. תוכנית זו נחשבת לייחודית, יוקרתית ומאתגרת משום שבוגריה מיועדים לתפקידי פיקוד, הובלה, מחקר ופיתוח של נתונים ומידע בכל המערכים בצה"ל. תחום זה נחשב למרכזי וחיוני בכל מערכות הביטחון כיום. המסלול כולל 4.5 שנים של לימודי תואר ראשון ושני בטכניון, ולאחר מכן שירות חובה ע"פ החוק (שנתיים ושמונה חודשים גם לנשים לגברים) ושלוש שנים נוספות בקבע. התפקידים מחולקים לעתודאים לפי ראיון אישי לאחר סיום הלימודים האקדמיים, זאת על מנת לשבץ את החיילים במקומות המתאימים ביותר להתמחותם. במהלך שנות הלימוד עוברים טירונות ולאחר מכן קורס קצינים.